Document ID: /roh_data/filtered/fineweb-2-filterrobots_roh.jsonl.gz/26581

Il president dal FC Sion, Christian Constantin, n'accepta sco spetgà betg las sancziuns da la Federaziun svizra da ballape. El vegnia a far recurs tar la giustia civila, ha Constantin ditg envers la televisiun romanda RTS. Il recurs vegnia inoltrà il glindesdi u mardi. Sur dal cuntegn dal recurs è el s'exprimì pauc precis: La gasetta Blick haja influenzà la cumissiun disciplinara cun ses rapport e betg cità correct persunas intervistadas.
A s'exculpar per sia attatga sin l'expert da ballape Rolf Fringer na vegnia el betg – era sche quai na saja betg stà en urden. L'attatga dals 21 da settember aveva purtà a Constantin in chasti da 100'000 francs ed in scumond d'ir en stadions da ballape ils proxims 14 mais.
RR novitads 06:00